ai4bharat/Pralekha huggingface dataset:
کامرس اور صنعت کی وزارتہ
عالمی اختراعی انڈیکس میں ہندوستان چوٹی کے 50ملکوں کی صف میں شامل
نئی دلی، 2ستمبر، ہندوستان بلندی کے چار مدارج طےکرتے ہوئے عالمی اختراعی انڈیکس 2020 کی درجہ بندی میں 48ویں مقام پر پہنچ گیا ہے۔ یہ درجہ بندی عالمی انٹلیکچوول پراپرٹی آرگنائزیشن کرتی ہے۔ عالمی وبا کووڈ -19 کے پس منظر میں ہندوستان کے لئے یہ ایک اچھی خبر ہے کہ اور اس کے مضبوط آر اینڈ ڈی ماحولیاتی نظام کا پتہ چلتا ہے۔ 2019 میں اس درجہ بندی میں ہندوستان کی 52ویں پوزیشن تھی اور 2015 میں ملک 81ویں مقام پر تھا۔ یہ ایک زبردست کامیابی ہے کہ ملک دنیا کی اختراعی طور پر انتہائی ترقی یافتہ قوموں کی انجمن میں شامل ہو گیا ہے۔ عالمی انٹلیکچوول پراپرٹی آرگنائزیشن نے ہندوستان کو وسطی اور جنوب ایشیائی خطے میں 2019 کا اختراعی محاذ پر نمایاں طورپر کامیاب ملکوں میں سے ایک تسلیم کیاہے۔اس کی وجہ یہ ہے کہ پچھلے 5 برسوں میں اختراعی صف بندی میں ہندوستان لگاتار آگے بڑھا ہے۔
عالمی اختراعی انڈیکس میں ہندوستان کی لگاتاربہتر پوزیشن میں جن اسباب کا نمایاں دخل ہے، ان میں علمی سرمائے اسٹارٹ اپ کیلئے پُرجوش ماحولیاتی نظام اور سرکاری اور پرائیویٹ تحقیقی تنظمیوں کی شاندار کارکردگی شامل ہیں۔ قومی اختراعی ماحولیاتی نظام کو مالامال کرنے میں سائنس اور ٹیکنالوجی کے محکمے، بایو ٹیکنالوجی محکمے اورخلائی محکمے جیسی سائنسی وزارتوں نے کلیدی رول ادا کیا ہے۔
نیتی آیوگ نے اس رُخ پر قومی کوششوں کے مؤثر استعمال کو یقینی بنانے کیلئے انتھک محنت کی۔ای وی، بایو ٹیکنالوجی، نینو ٹیکنالوجی، خلائی اور متبادل توانائی کے ذرائع جیسے مختلف شعبوں میں پالیسی ساز اختراعی تبدیلیاں لائی گئی ہیں۔ نیتی آیوگ نے پچھلے سال ہندوستان کا جو اختراعی انڈیکس جاری کیاتھا، اُسے ہندوستان کی تمام ریاستوں میں اختراعی عمل کو لامرکزیت عطا کرنے کے رُخ پر ایک بڑے قدم کے طورپر بھرپور طریقےسے تسلیم کیا گیا ہے۔عالمی اختراعی انڈیکس سمیت عالمی درجہ بندی میں ہندوستان کی پوزیشن پر نظر رکھنے اوراس کا اندازہ لگانے کی نیتی آیوگ کی طرف سے مسلسل نگرانی کی جا رہی ہے ۔
ہندوستان کو چاہئے کہ عالمی اختراعی انڈیکس میں وہ اپنی درجہ بندی کو اوربہتر بنانے کیلئے دوگنی کوششوں سے کام لے۔ عزت مآب وزیراعظم نے خودکفیل ہندوستان کی جو اپیل کی ہے، اسے حقیقت میں اسی وقت بدلا جا سکتا ہے، جب ہندوستان سائنسی عمل دخل میں عالمی عظیم طاقتوں کے ساتھ مقابلہ کرے اور اپنا وزن بڑھائے۔ وقت آ گیا ہے کہ ہندوستان نمایاں انقلاب سے گزرے اور عالمی درجہ بندی کے آئندہ انڈیکس میں چوٹی کے 25ملکوں میں شامل ہونے کی کوشش کرے۔
وزارت خزانہ
اقتصادی امورکے محکمے نے سووچھتا مہم اور خصوصی مہم 2.0 میں شرکت کی
وزارت خزانہ کے اقتصادی امور کا محکمہ ، نے اپنے سی پی ایس ای ،اس سے منسلک اداروں اور خودمختار اداروں کے ساتھ مل کر دو اکتوبر 2022سے 31 اکتوبر 2022 تک زیر التوامعاملات کے نمٹارے  کے لئے سووچھتا مہم اور خصوصی مہم 2.0 میں زبردست جوش وخروش سے حصہ لیا۔
خصوصی مہم 2.0 کے دوران ڈی ای اے کا زور صفائی مہم ، پرا نے ریکارڈ س کی چھٹنی ، اور وی آئی پی ہدایات، پارلیمانی یقین دہانی ، ڈی سی این ، پی ایم او / ریاستی حکومتوں کی ہدایات ، عوامی شکایات ، عوامی شکایات سے متعلق اپیلوں وغیر ہ کے حوالے سے زیر التوا معالات کے نمٹارے پر تھا۔ڈی ای اے کے سکریٹری نے جائزہ سمیت متعدد مراحل میں میٹنگو ں کا انعقاد کیا۔مقاصد کی نگرانی کے لئے مختلف کمیٹیاں تشکیل دی گئیں اور مہم کے عمل کے دوران کمیٹیوں نے مستقل طورپر ان مقامات کا دورہ کیا ، جہاں پر صاف صفائی کی مہم کو انجام دینا تھا۔
خصوصی مہم کے دوران ڈی ای اے کے تحت سی پی ایس آئی – سکیورٹی پرنٹنگ اور منٹنگ کارپوریشن آف انڈیا لمٹیڈ  کے ذریعہ اپنے 6 مقامات پر وسیع تر صفائی مہم انجام دی گئی ۔خصوصی مہم 2.0 کے اختتام کے ساتھ تمام افسران / اہلکاروں کی مشترکہ کوششوں کے ذریعہ، آئی ایم سی ہدایات ، ریاستی حکومت کی ہدایات اور عوامی شکایت سے متعلق اپیلوں کے ساتھ تمام عوامی شکایات کا ازالہ کیا گیا۔ اس کے علاوہ 1750 فائلوں کے جائزہ لینے کے ساتھ 1772 فائلوں کو ہٹادیا گیا۔ تقریباََ 207 ای –فائلوں کا جائزہ لیا گیا جن میں سے 192 ای –فائلوں کو بند کردیا گیا۔ ڈی ای اے میں چلائی گئی مہم کے نتیجے میں کوڑا کباڑ کی فروخت سے 50000 روپے کی آمدنی حاصل کرنے کے علاوہ 5000 مربع فٹ جگہ بھی خالی کردی گئی ۔
ایک بہترین طورطریقو ں کے طورپر ڈی ای اے نے تاریخی اقتصادی ریکارڈ  کے تحفظ پر کام کیا ہے۔
سٹرک ٹرانسپورٹ اور شاہراہوں کی وزارت
کرناٹک میں گوا /کرناٹک سرحد سے لےکر کندا پورسیکشن تک قومی شاہراہ نمبر 17 کے لئے چار لین کے پروجیکٹ کا کام دسمبر 2022تک مکمل کرنے کا ہدف ہے
ریاست کرناٹک میں گوا/کرناٹک سرحد سے لے کر کندا پورسیکشن تک قومی شاہراہ نمبر 17 پر چار لین پروجیکٹ کا کام مکمل ہونےوالا ہے۔سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک سلسلے وار ٹویٹ میں اطلاع دی ہے کہ فی الحال اس پروجیکٹ کا کام 173 کلومیٹر  اور جب پروجیکٹ پر ٹریفک شروع ہوجا ئے گا تو پروجیکٹ کا باقی کام دسمبر 2022 تک مکمل کرنے کا ہدف ہے۔
وزیرموصوف نے کہا کہ وزیراعظم جناب نریندر مودی جی کی وسیع النظر قیادت کےتحت حکومت ملک بھر میں عالمی سطح کا بنیادی ڈھانچہ تعمیر کرنے کی سمت میں زورشور سے کام کررہی ہے اوروہ کنکٹوٹی کے ذرریعہ کامیابی کے دور کی طرف نئے ہندوستان کو گامزن کرنے کی قیادت کررہے ہیں۔
جناب گڈکری نے کہا کہ 187 کلومیٹر تک اس پروجیکٹ کو توسیع دی جائے گی، پروجیکٹ کی اس توسیع کے ایک طرف بحیرہ عرب کا ساحل ہے اور دوسری طرف مغربی گھاٹ ہیں۔ انہوں نے کہا کہ اپنے دلکش منظر کی وجہ سے یہ بے حد خوبصورت نظارہ ہے اور یہ پروجیکٹ مغرب اورجنوبی ہندوستان کے درمیان ایک اہم ساحلی شاہراہ لِنک بھی ہے۔
وزیر موصوف نے کہا کہ کلیدی یا اہم شاہراہ مختلف النوع جغرافیائی حالات اور خصوصیات والے علاقوں سے ہوکر گزرتی ہے اور اس کا تقریباََ 5فیصد حصہ رولنگ ٹیرین یعنی مخصوص جغرافیائی حالات  پر مشتمل ہے اور 24 کلومیٹر کی طوالت ،پہاڑی علاقے والی جغرافیائی کیفیت کی حامل ہے ۔
انہوں نے مزید کہا کہ مسافروں کوایک ورلڈ کلاس روڈ انفراسٹرکچر کا تجربہ مہیا کرنے کے مقصد سے یہ پروجیکٹ بڑے شہروں ، جن میں پنویل ، چپلن ، رتناگری ،پناجی ، مارگاؤ، کروار ،اڈوپی ، سورتھکل ، منگلور ،کوزی کوڈ ،کوچی ،تھرواننتا پورم اور کنیا کماری کو ایک دوسرے سے جوڑتا ہے ۔
جناب گڈکری نے کہا کہ اس شاہراہ کی ترقی سے جس علاقے پر یہ پروجیکٹ مشتمل ہے اس کی اقتصادی ترقی کو ایک نئے تجارتی اور صنعتی فروغ کے لئے کئی گنا مواقع ملنے کے ساتھ ایک نئی قوت ملنے میں مد د ملے گی۔انہوں نے کہا کہ اس سے مقامی آبادی کو براہ راست اور بالواسطہ طور پر ملازمت حاصل کرنے کے مواقع پیدا ہوں گے۔ انہوں نے کہا کہ اس کے علاوہ اس پروجیکٹ کے ذریعہ سفر کی مدت میں کمی آئے گی ،حادثات کم ہوں گے،گاڑیوں کے چلنے میں آنے والے خرچ میں کمی آئے گی اور اس سے بین ریاستی مسافروں کو بہترین سڑک کی سہولت ملنے سے ایندھن کی بچت ہوگی اور بھیڑ بھاڑ سے نجات ملے گی۔
وزیراعظم کا دفتر
ہیوسٹن میں کشمیری پنڈتوں سے وزیراعظم کی گفت وشنید
نئی دہلی۔22؍ستمبر۔وزیراعظم جناب نریندر مودی نے آج ہیوسٹن ، ٹیکساس میں کشمیری پنڈتوں کے ایک وفد سے ملاقا ت کی۔ گفت وشنید کے دوران برادری کے اراکین نے وزیراعظم کی جانب سے بھارت اور بھارت کے ہرشہری کو بااختیار بنانے کیلئے کیے گئے اقدامات کے تئیں اپنی مضبوط حمایت کا اظہار کیا۔
وزیراعظم نے اس موقع پر کہا کہ ہیوسٹن میں کشمیری پنڈتوں کے ساتھ میری ایک خصوصی ملاقات ہوئی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ ع ن
U-4285
(Visitor Counter : 66
مواصلات اور اطلاعاتی ٹیکنالوجی کی وزارت
دہلی پوسٹل سرکل نے پندرہ روزہ صفائی مہم  منائی
30 نومبر 2021:
دہلی پوسٹل سرکل 16 نومبر 2021 سے 30 نومبر 2021 تک بھارت سرکار کے سوچھ بھارت مہم کے حصے کے طور پر "سوچھتا پکھواڑا" منایا ہے۔ یہ مہم دہلی سرکل کے تحت تمام ڈاک اور ریلوے میل یونٹوں، ڈاک خانوں اور ڈاک دفاتر میں عہد بستگی کے ساتھ شروع کی گئی ہے۔ دہلی سرکل کی چیف پوسٹ ماسٹر جنرل محترمہ منجو کمار اس مہم کی قیادت کر رہی ہیں اور پوسٹ ماسٹر جنرل  جناب ہرپریت سنگھ، پوسٹ ماسٹر جنرل  جناب اشوک کمار اور ڈائریکٹر پوسٹل سروسز  جناب رام ولاس چودھری اس سوچھتا پکھواڑا کے مقاصد کو پورا کرنے کے لیے روزمرہ کی سرگرمیوں کی کڑی نگرانی کر رہے ہیں۔
16 نومبر 2021 کو ڈاک خانوں، ڈاک دفاتر اور انتظامی دفاتر میں سوچھتا عہد کے ساتھ پکھواڑا مہم کا آغاز کیا گیا تھا۔ پانی کے تحفظ کے بارے میں عوامی بیداری پیدا کرنے کے لیے سوچھتا مہم اور بھارت سرکار کی ہدایات کی پیروی کرتے ہوئے دہلی پوسٹل سرکل کے تمام یونٹوں نے ڈاک خانوں، ڈاک دفاتر، عملے کے کوارٹروں، آس پاس کے علاقوں میں مختلف پروگراموں کا اہتمام کیا جیسے:
- لیٹر باکسوں کی پینٹنگ
- ڈاک خانوں، ڈاک دفاتر، انتظامی دفاتر اور ڈاک کالونیوں کی صفائی ستھرائی
- صفائی، سماجی فاصلے اور کورونا وائرس کے پھیلاؤ کو روکنے کے اقدامات کے بارے میں آگاہی
- ماسک، دستانے اور سینیٹائزر کی تقسیم
- سوچھتا ریلی کا اہتمام
- سوچھ بھارت مشن وغیرہ پر مضمون نویسی اور پوسٹر بنانے کے مقابلے کا اہتمام
- صفائی ستھرائی اور حفظان صحت کی اہمیت کے بارے میں آگاہی کے بارے میں ویبینار کا انعقاد
مہم کے دوران ڈاک اہلکاروں نے شرَمدان میں بڑھ چڑھ کر حصہ لیا۔ دہلی سرکل میں ڈاکوں نے اپنی تقسیم کی دھڑکنوں میں صفائی ستھرائی کے بارے میں بیداری پھیلانے کے لیے "سوچھتا دوت" کے طور پر کام کیا۔
دہلی پوسٹل سرکل اس سوچھتا مشن کو کام یابی سے ہمکنار کرنے کے لیے عہد بستہ ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ-19 سے بچاؤ کے ٹیکوں کی دستیابی کی تازہ ترین صورتحال
ریاستوں/مرکز کے زیرانتظام علاقوں کو اب تک 100 کروڑ سے زیادہ ٹیکے فراہم کرائے گئے ہیں
ریاستوں/مرکز کے زیرانتظام علاقوں کے پاس ابھی بھی 10.53 کروڑ سے زائد ٹیکوں کی بچی ہوئی اور غیر استعمال شدہ خوراکیں دستیاب ہیں
نئی دہلی :15 ؍اکتوبر2021:
مرکزی حکومت ملک بھر میں کووڈ-19 ٹیکہ کاری کے دائرے کی توسیع کرنے اور لوگوں کو ٹیکے لگانے کی رفتار کو تیز کرنے کے لئے پرعزم ہے۔ کووڈ -19 ٹیکہ کا ٹیکہ سبھی کو دستیاب کرانے کے لئے نیا مرحلہ 21 جون، 2021 سے شروع کیا گیا تھا ۔ ٹیکہ کاری مہم کی رفتار کو زیادہ سے زیادہ ویکسین کی فراہمی کے ذریعہ بڑھایا گیا ہے۔ اس کے تحت ریاستوں/مرکز کے زیر انتظام علاقوں کو ٹیکے کی دستیابی کے بارے میں پہلے سے معلومات فراہم کی جاتی ہے تاکہ وہ بہتر منصوبہ کے ساتھ ویکسین لگانے کا بندوبست کرسکیں اور ٹیکے کی سپلائی چین کو مزید بہتر بنایا جاسکے۔
مرکزی حکومت ملک گیر کووڈ کے خلاف ٹیکہ کاری مہم کے حصے کے طور پر ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے انہیں مکمل تعاون دے رہی ہے۔ ٹیکہ کو ہمہ گیر بنانے کی مہم کے نئے مرحلے میں ، مرکزی حکومت ویکسین بنانے والوں سے 75 فیصد ویکسین خریدکر ریاستوں اور مرکز کے زیر انتظام علاقوں میں مفت فراہم کرے گی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,00,35,96,665
|
|
بچی ہوئی خوراکیں
|
|
10,53,11,155
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 100 کروڑ سے زیادہ  ویکسین کی خوراکیں دستیاب کرائی جا چکی ہیں –
ریاستوں اور مرکز کے زیر انتظام علاقوں کے پاس ابھی بھی کووڈ19 ٹیکے کی 10.53 کروڑ سے زیادہ  بچی ہوئی اور غیراستعمال شدہ خوراکیں دستیاب ہیں، جنہیں لگایا جانا باقی ہے۔
سائنس اور ٹیکنالوجی کی وزارت
سائنس اور ٹیکنالوجی محمکہ کے سکریٹری نے ڈیجیٹل تبدیلی کے مواقع پر روشنی ڈالی جو کوویڈ 19 کے بحران سے پیدا ہوئے ہیں
نئی دہلی 11،اگست 2020
سائنس اور ٹکنالوجی محکمہ کے سکریٹری پروفیسر آشوتوش شرما نے زور دے کر کہا ہے کہ مستقبل ڈیجیٹل ٹکنالوجیوں کا ہے اور کوویڈ 19 وائرس نے ملک کو اس کا مقابلہ کرنے کی بجائے اس کا حصہ بننے کا موقع فراہم کیا ہے۔ پروفیسر شرما نے کووڈ۔ انیس میں ڈیجیٹل تبدیلی پر منعقدہ ایک ویبنار میں یہ باتیں کہیں۔
پروفیسر شرما نے کہا کہ"ڈیجیٹل ٹیکنالوجیز اور مشینوں کا استعمال ملک کو نئی بلندیوں پر لے جاسکتا ہے اور ہمارے وزیر اعظم کے ‘ آتم نربھر بھارت ’کے خواب کو پورا کرسکتا ہے۔ انہوں نے مزید کہا کہ ڈیٹا نیا منتر ہے اور ہمیں پبلک انٹرپرائزز کی اسٹینڈنگ کانفرنس  کے زیر اہتمام منعقدہ ویبنار میں اپنی پیشرفت کے لئے ڈیٹا کے استعمال کے لئے اس کو اہمیت دینی چاہئے‘‘۔
پروفیسر شرما نے بتایا کہ کووڈ۔ انیس سے پہلے بھی مستقبل ہمارے پاس تیز رفتاری سے آرہا ہے ، لیکن وائرس نے سب کچھ بدل دیا ہے۔ اس نے ہرشعبے اور ہر زندگی کو متاثر کیا ہے جس کا تصور بھی نہیں کیا جا سکتا۔ اس کا ’اثر تمام پہلوؤں پر پڑا ہے‘ چاہے وہ مزدوروں کی دستیابی ہو ، سپلائی چین ہو یا لاجسٹکس۔ تاہم ، چیلنج جتنا زیادہ خلل ڈالنے والا ہو گا ، اتنی ہی بڑی حصولیابی ہو گی اور یہ سوچنے کے لئے بہت اچھا وقت ہے کہ ہم کہاں ہیں اور ہم کیا بننا چاہتے ہیں۔
انہوں نے واضح کیا کہ ڈیجیٹل، سائبر ڈیجیٹل شعبوں میں متعدد مواقع پیدا ہوئے ہیں۔ پروفیسر آشوتوش شرما نے زور دے کر کہا ، "ہمارے پاس جوانوں کی طاقت ہے ، تمام اسٹیک ہولڈرز کے لئے یہ ایک بہت بڑا موقع ہے کہ وہ اسے کاروبار کے دائرہ کو بڑھانے کے لئے استعمال کریں اور زیادہ سے زیادہ لوگوں تک پہنچیں‘‘۔
وبائی مرض نے کاروباری ماحول پر دباؤ پیدا کیا ہے ، جس سے ٹیکنالوجی اور ڈیجیٹلائزیشن کو اپنانے کی ضرورت بڑھ گئی ہے۔ کاروباری ضروریات کو پورا کرنے کے لئے سبھی شعبوں کی کمپنیاں ڈیجیٹل ٹیکنالوجیز میں سرمایہ کاری کو تیز کررہی ہیں۔ ایس سی او پی ای نے اس معاملے پر بات کرنے کے لئے ویبنار کا انعقاد کیا کہ کس طرح مختلف شعبے نئے کاروباری ماحول میں کام کرنے کیلئے ڈیجیٹل سے فائدہ اٹھاسکتے ہیں۔
ویبنار کے موضوعات میں کوویڈ میں ڈیجیٹل معیشت ، ڈیجیٹل رکاوٹیں اور اہم شعبوں پر اثرات، کووڈ۔ انیس کے تناظر میں ابھرتی ہوئی ڈیجیٹل ترجیحات شامل ہیں۔
مقررین میں ایس ایم ویدیا، چیئرمین ، آئی او سی ، راکیش کمار ، سی ایم ڈی ، این ایل سی اور چیئرمین ، ایس سی او پی ای ، سوشانت رابرا ، پارٹنر ، کے پی ایم جی انڈیا ، اور مانس مجومدار ، پارٹنر، کے پی ایم جی انڈیا شامل تھے۔
...............................................................
م ن، ن ا،م ف
11-08-2020
U-4477
(Visitor Counter : 121
وزارت دفاع
ٹوئیٹر اکاؤنٹ پر وضاحت
سکوائڈرن لیڈر وشال رندھاوا
نئی دہلی، 26 اپریل ، 2021 / وضاحت کی جاتی ہے کہ بھارتی فضائیہ میں اسکوائڈرن لیڈر وشال رندھاوا نام کا کوئی فضائی جنگجو نہیں ہے جو کارکردگی پر موجود ہو یا ریٹائر ہو گیا ہو ۔ بھارتی فضائیہ ٹوئیٹر اکاؤنٹ @V_Randhawa_  کے ذریعے ظاہر کیے گئے خیالات سے خود کو الگ کرتی ہے۔
۔۔۔
م ن ۔ اس۔ ت ح ۔
26.04.2021
U –3976
(Visitor Counter : 127
بہت چھوٹی، چھوٹی اور درمیانی صنعتوں کی وزارت
کامیابی کی کہانی:اُدیم رجسٹریشن کے ساتھ آگے بڑھتی ہے صنعت
نئی دہلی،24جنوری ،2022
ایم ایس ایم ای کی وزارت نے اُدیم رجسٹریشن حاصل کرنے والے نیکسس پرائیویٹ لیمیٹیڈ کے مدیم جاگیردار کو مالی مدد حاصل کرنے اور سرکاری ٹینڈروں کا فائدہ اٹھانے میں مدد کی ہے۔ انہوں نے یہ یقینی بنانے کےلئے سخت محنت کی تھی کہ ان کے ادارے کی اختراعی بچوں کی تعلیم کی مصنوعات ہندوستان کے ہر بچے تک پہنچیں لیکن اپنے سفر میں انہیں بہت ساری رکاوٹوں کا سامنا کرنا پڑا ۔ان رکاوٹوں کو ایم ایس ایم ای کی وزارت نے دور کیا۔ انہوں نے کہا کہ اُدیم رجسٹریشن حاصل کرنے کے بعد میں ای ایم ڈی چھوٹ،ٹرن اوور چھوٹ وغیرہ کا فائدہ لے سکا، جس نے میری کمپنی کو آگے بڑھانے میں مدد کی۔ اب ان کے مصنوعات ہمارے ملک کے کئی بچوں کو فائدہ پہنچا رہے ہیں۔
ش ح ۔ا م۔
U:685
(Visitor Counter : 78
یو پی ایس سی
لاک ڈاؤن کے دوران یو پی ایس سی کی جانب سے امتحان کے نظام الاوقات کے اعلانات
یوپی ایس سی کے چیئرمین اور اراکین نے اپریل 2020 سے ایک برس تک رضاکارانہ طور پر اپنی بنیادی تنخواہ کے 30فیصد حصے کی تخفیف کرنے پر رضامندی ظاہرکی ہے
یوپی ایس سی کے تمام افسران اور عملہ اراکین نے پی ایم کیئرس فنڈ میں اپنی ایک دن کی تنخواہ کا عطیہ دیا ہے
کمیشن کی ایک خصوصی میٹنگ 15 اپریل 2020 کو کورونا وائرس وبائی مرض کے نتیجے میں پیدا ہوئی صورت حال پر نظر ثانی کی غرض سے منعقد ہوئی۔
جاری لاک ڈاؤن سے متعلق بندشوں کو مدنظر رکھتے ہوئے، جن میں سماجی فاصلہ برقراررکھنے کے اصول بھی شامل ہیں، یہ فیصلہ کیا گیا ہے کہ تمام تر انٹرویو، امتحانات اور بھرتی بورڈ جہاں امیدواران کو ملک کے تمام تر حصوں سے سفر کرکے یہاں تک آنا ہے، ان کے اس عمل پروقتا ًفوقتاً نظرثانی کی جائے گی۔ سول سروسز 2019 کی پرسنالٹی ٹسٹ کے انعقاد کے لیے نئی تاریخوں کا اعلان کا فیصلہ تین مئی 2020 کے بعد لیا جائے گا، جب لاک ڈاؤن کا دوسرا مرحلہ مکمل ہوگا۔ سول سروسز -2020 ، انجینئرنگ خدمات  اور ماہرین علم الطبقات العرض سے متعلق خدمات  امتحانات کے لیے تاریخوں کا اعلان پہلے ہی کیا جاچکا ہے۔ ان امتحانات کے نظام الاوقات میں کسی طرح کی ترمیم ، جو پیش نظر صورت حال کے نتیجے میں درکار ہوسکتی ہے، اس کا اعلان یوپی ایس سی کے ویب سائٹ پر کیا جائے گا۔ کمبائنڈ میڈیکل سروسز امتحان، دی انڈین اکنامک سروس اور انڈین اسٹے ٹسیکل سروس امتحان 2020 کے لیے شعبہ جاتی اطلاع نامے پہلے ہی جاری کیے جاچکے ہیں۔ سی اے پی ایف امتحان 2020 کی تاریخوں کا اعلان بھی یو پی ایس سی کے ویب سائٹ پر کردیا جائے گا۔ نیشنل ڈیفنس اکیڈمی  امتحان پہلے ہی تااطلاع ثانی ملتوی کردیا گیا ہے۔ این ڈی اے-2 امتحان کے سلسلے میں فیصلے کی اطلاع 10 جون 2020 کو کیا جائے گا۔ ساتھ ہی ساتھ اس کی مشتہری کے تاریخوں کی ترتیب بھی طے کی جائے گی۔ ان تمام امتحانات، انٹرویو اور ریکروٹمنٹ بورڈکے سلسلے میں اگر کمیشن کی جانب سے اگر کوئی دیگر فیصلہ لیا جاتا ہے، تو اس صورت میں اس فیصلے کو فوری طور پر کمیشن کی ویب سائٹ پر دستیاب کرایا جائے گا۔
کمیشن نے کورونا وائرس وبائی مرض کی وجہ سے قومی معیشت کو لاحق ہونے والے خسارے پر نظر ثانی کی ہے۔ قومی سطح پر مالی وسائل کے تحفظ کی ضرورت کو تسلیم کرتے ہوئے یونین پبلک کمیشن کے چیئرمین اور اراکین نے فیصلہ کیا ہے کہ وہ رضاکارانہ طور پر کمیشن کی جانب سے موصول ہونے والی بنیادی تنخواہ کا 30 فیصد حصہ چھوڑ دیں گے اور اپریل 2020 سے آئندہ ایک برس تک 30 فیصد کم تنخواہ لیں گے۔
اس کے علاوہ یوپی ایس سی کے تمام افسران اور عملہ اراکین نے رضاکارانہ طور پر اپنی ایک دن کی تنخواہ وزیر اعظم کے شہریوں کے امداد اور ہنگامی حالات میں راحت بہم پہنچانے کے فنڈ  میں بطور عطیہ دینے کا فیصلہ کیا ہے۔
۔۔۔۔۔۔۔۔۔۔۔
م ن۔ ت ع۔
U-1740
(
کابینہ
‘‘اقتصادی طور پر کمزور طبقوں کو ریزرویشن فراہم کرنے کی غرض سے آئین میں ترمیم ’’ سے متعلق کابینہ کے نوٹ کے بارے میں نظر ثانی شدہ آفس میمورنڈم کی کابینہ نے منظوری دے دی ہے
نئی دہلی، 7 فروری 2019/مرکزی کابینہ نے جس کی میٹنگ کی صدارت وزیراعظم نریندر مودی نے کی ‘‘اقتصادی طور پر کمزور طبقوں کو ریزرویشن فراہم کرنے کی غرض سے ‘‘آئین میں ترمیم سے متعلق کابینہ کے نوٹ کے بارے میں نظر ثانی شدہ آفس میمورنڈم کی پچھلی تاریخوں سے منظوری دے دی ہے’’ ۔
آفس میمورنڈم کی کابینہ نے 8 جنوری 2019 کو منظوری دی تھی۔
فوائد:
اس منظوری سے سماجی مساوات کو فروغ حاصل ہوگا اور اعلی تعلیم نیز روزگار میں ان لوگوں کو مواقع فراہم ہوں گے جنہیں اپنی اقتصادی حالت کی وجہ سے الگ کردیا گیا تھا۔
۔۔۔۔۔۔۔۔۔۔۔
م ن ۔ ج ۔ ج۔
U- 769
(Visitor Counter : 63
دیہی ترقیات کی وزارت
مرکزی وزیر جناب گری راج سنگھ نے آزادی کا امرت مہوتسو کے تحت کرشی بھون میں دیہی ترقی کی وزارت میں صفائی ستھرائی کا معائنیہ کیا
مرکزی وزیر نے بغیر کاغذ کے کام کاج کیے جانے کے لیےٹکنالوجی کے استعمال پر زور دیا
نئی دہلی،19 ستمبر، 2021/ وزیر اعظم جناب نریندر مودی کی قیادت میں ملک آزاد 75 سال پورے ہونے کے موقعے پر آزادی کا امرت مہوتسو منا رہا ہے اور رواں مہینے اکتوبر میں بھارت کو صاف ستھرا بنانے پر کافی زور دیا جا رہا ہے۔ سرکاری دفتروں میں صفائی ستھرائی اور خدمات کے مشن کے تحت دیہی ترقی اور پنچایتی راج کے مرکزی وزیر جناب گری راج سنگھ نے آج دیہی ترقی کی وزارت کے مختلف سیکشن کا معائنہ کیا اور وزارت میں فیزیکل اور ڈیجیٹل صفائی ستھرائی کے طور طریقوں کا جائزہ لیا۔ وزیر موصوف نے افسران کو ہدایت دی کہ وہ دفتر کے بہتر مینجمنٹ کے لیے ای فائلنگ کا زیادہ سے زیادہ استعمال کریں۔
معائنہ کے دوران وزیر موصوف نے نظام میں اور عمارت میں فیزیکل اور ڈیجیٹل صفائی ستھرائی کی اہمیت پر زور دیا تاکہ کام کاج کے ماحول میں بہتری اور مستعدی لائی جا سکے اور ملازمین کی صحت کا خیال رکھا جا سکے۔ مرکزی وزیر نے یہ بھی کہا کہ وزیر اعظم جناب نریندر مودی کی قیادت میں حکومت ہند صٖفائی ستھرائی کو سب سے زیادہ ترجیح دے رہی ہے۔
مرکزی وزیر نے مشورہ دیا کہ دفتر کو چاہیے کہ وہ ٹکنالوجی اور انٹرنیٹ کا زیادہ سے زیادہ استعمال کریں اور دستاویزات کو ڈیجیٹائز کرنے کے کام میں تیزی لا کر بغیر کاغذ کے کام کاج کو اپنا مقصد بنائیں۔ انہوں نے یہ مشورہ بھی دیا کہ کوپیئرز ، پرانے فرنیچر، اے سی جیسی بڑی اور پرانی مشینوں کو کباڑ میں ڈالیں اور ایک سرکاری اور شفاف انداز میں اس کی نیلامی کریں۔
جناب گری راج سنگھ نے وضاحت کی کہ ڈیجی ٹائزیشن کے دور میں ڈیٹا بیس کا ڈیجیٹل اعتبار ، ڈیٹا تیزی سے دوبارہ حاصل کرنے کے لیے اہم ہے۔ انہوں نے غیر وقتاً فوقتاً ڈیٹا کی دیکھ بھال اور غیرضروری ڈیٹا کو صاف کرنے پر بھی زور دیا۔ انہوں نے کہا کہ پارلیمنٹ ، کابینہ ، آر ٹی آئی اور عوامی شکایات سے متعلق اہم فائلوں کو ایک مرکزی ریپوزیٹری میں منظم کیا جائے تاکہ ان کے بارے میں مختلف محکموں کو معلومات فراہم کی جا سکے۔ انہوں نے یہ مشورہ بھی دیا کہ محکمے کی لائبریری میں دستیاب کتابوں کو ڈیجیٹائز کیا جائے۔
وزارت کے پارلیمانی سیکشن کے اپنے دورے میں جناب سنگھ نے 3 آر کی اہمیت پر زور دیا ، جو ہیں ریکارڈ، رپلائی اور ریپوزیٹری اور افسران کو ہدایت دی کہ وہ ڈیجیٹل وسیلے سے کام کاج کریں اور پہلے پوچھے گئے سوالات کی ایک ریپوزیٹری قائم کریں۔
دیہی ترقی کے سکریٹری جناب این این سنہا اور وزارت کے دیگر سینئر افسران بھی معائنہ کے دوران وزیر موصوف کے ہمراہ تھے۔
۔۔۔
م ن ۔ اس۔ ت ح ۔
U –12004
(Visitor Counter : 124
سماجی انصاف اور تفویض اختیارات کی وزارت
ایس سی طلبا کے لئے بیرون ملک تعلیم حاصل کرنے سے متعلق اسکیمیں
نئی دہلی،23 مارچ 2022/
سماجی انصاف اور تفویض اختیارات کا محکمہ مرکزی شعبے کی اسکیم یعنی نیشنل اوورسیز اسکالرشپ کو نافذ کرتا ہے، تاکہ درج فہرست ذاتوں ، غیر منظور شدہ خانہ بدوشوں اور نیم خانہ بدوش قبائل ، بے زمین زرعی مزدوروں اور روایتی کاریگروں کے زمرے سے تعلق رکھنے والے کم آمدنی والے طلبا کو اعلی تعلیم ، ماسٹر ڈگری یا پی ایچ ڈی کورسیز حاصل کرنے کے لئے سہولت فراہم کی جاسکے۔ ماسٹر ڈگری یا پی ایچ ڈی کورسیز بیرون ملک تعلیم حاصل کرکے اپنےمعاش اور سماجی حیثیت کو بہتر بناسکتےہیں۔
درج فہرست ذات  زمرے سے تعلق رکھنے والے طلبا کی تفصیلات جو این او ایس اسکیم کے تحت گزشتہ پانچ برسوں کے دوران تعلیم کے لئے بیرون ملک گئے اور مذکورہ مدت کے دوران مختص کئے گئے فنڈز درج ذیل ہیں۔
|
|
نمبر شمار
|
|
انتخاب کا سال
|
|
طلبا کی تعداد
|
|
مختص شدہ فنڈ 
|
|
بی-ای
|
|
آر -ای
|
|
1
|
|
2016-17
|
|
46
|
|
15.00
|
|
15.00
|
|
2
|
|
2017-18
|
|
63
|
|
15.00
|
|
15.00
|
|
3
|
|
2018-19
|
|
43
|
|
15.00
|
|
15.00
|
|
4
|
|
2019-20
|
|
42
|
|
20.00
|
|
20.00
|
|
5
|
|
2020-21
|
|
64
|
|
20.00
|
|
30.00
یہ معلومات وزیر مملکت برائے سماجی انصاف اور تفویض اختیارات جناب اے نارائن سوامی نے آج راجیہ سبھا میں ایک سوال کے تحریری جواب میں دی۔
کامرس اور صنعت کی وزارتہ
چوتھا ہند- آسیان ایکسپو سربراہ اجلاس 21 سے 23 فروری 2019 تک نئی دہلی میں
نئیدہلی۔20؍فروری۔چوتھے ہند- آسیان ایکسپو اور سربراہ اجلاس کا اہتمام نئی دہلی میں 21 سے 23 فروری 2019 تک کیا جائیگا۔ یہ کامرس کے محکمے کی ایک انتہائی اہم تقریب ہے جس کا اہتمام فیڈریشن آف انڈین چیمبرس آف کامرس اینڈ انڈسٹری کی جانب سے کیا گیا ہے۔ اس کا مقصد مشرق رخ پالیسی کے تحت ہند- آسیان مراسم کو مزید مستحکم کرنا اور ان میں رفتار پیدا کرنا ہے۔ چوتھے ہند- آسیان ایکسپو و سربراہ اجلاس 2019 آسیان انڈیا بزنس اور انویسٹمنٹ میٹ اینڈ ایکسپو کے گزشتہ اجتماعات کی کامیابی کی بنیاد پر آگے بڑھایا جائیگا۔ یاد رہے کہ آسیان انڈیا بزنس اور انویسٹمنٹ میٹ اینڈ ایکسپو کا اہتمام ہند-آسیان یادگاری سربراہ اجلاس کے پیش رو اجلاس کے طور پر کیا گیا تھا۔
واضح ہو کہ ایسوسی ایشن آف ساؤتھ ایشین نیشنز  میں ویتنام ، تھائی لینڈ، سنگا پور، فلپن، میانما، ملیشیا ، لاؤپیڈیار، انڈونیشیا، کمبوڈیا اور برونئی شامل ہیں۔ آسیان کے ساتھ ہندوستان کے تعلقات ہماری خارجہ پالیسی اور ہماری مشرق رخ پالیسی کے کلیدی ستون کی حیثیت رکھتے ہیں ۔ ہند – آسیان تجارت وسرمایہ کاری مراسم میں حال کے دور میں تجویزی اضافہ دیکھا گیا ہے جس کے نتیجے میں ہندوستا ن کو چین کے بعد دوسرے بڑے تجارتی شراکت دار کی حیثیت حاصل ہوگئی ہے اور اس کے تجارت کی مالیت 81.33 بلین امریکی ڈالر ہوگئی ہے۔
آسیان ممالک کے وزرائے تجارت ، آسیان کے سکریٹری جنرل اور کاروباری وفود نئی دہلی میں اہتمام کیے جانے والے اس ایکسپو اور سربراہ اجلاس میں شرکت کریں گے۔ یہ سربراہ اجلاس پالیسی سازوں ، صنعتی قائدین اور کاروباری لیڈروں کو ایک دوسرے کے قریب آنے کے ایک پلیٹ فارم کی حیثیت رکھتا ہے ۔ جس کا مقصد ہندوستان اور آسیان کی باہمی نمو اورترقی کے مشترکہ تصور کی چہرہ کاری کی جائے۔
کامرس ، صنعت اور شہری ہوابازی کے اُمور کے مرکزی وزیر جناب سریش پربھو ، آسیان ممالک کے وزرائے تجارت ، آسیان کے سکریٹری جنرل کے ساتھ مشترکہ طور سے 21 فروری کو ہند-آسیان ایکسپو اور سربراہ اجلاس کا افتتاح کریں گے۔ بعدازاں اس کی نمائش کا افتتاح کیا جائیگا، اس نمائش میں ہند اور آسیان ملکوں کے بہترین کاروباری اور صنعتی اقدامات کی نمائش کی جائیگی۔ یہ اقدامات ڈھانچہ جاتی سہولیات ، مینوفیکچرنگ  وانجینئرنگ آئی سی ٹی ، حفظان صحت ، سیاحت ، ماحولیات ، زراعت ، سائنس وٹیکنالوجی ، مالیات و بینکنگ ، لاجسٹکس اور خوردہ کاروبار کے میدان میں باہمی تعاون کے شعبوں پر مشتمل ہوں گے۔
جمہوریہ انڈونیشیا کے وزیر تجارت انگارٹیاسٹو لوکیتا، جمہوریہ میانما کی وزارت کامرس کے مرکزی وزیر ڈاکٹر تھان منٹ ، مملکت کمبوڈیا کے وزیر کامرس جناب پان سوراساک ، تھائی لینڈ کی کارگزار وزیر کامرس محترمہ چوتیما بنیاپرافسارا ، آسیان کے سکریٹری جنرل جناب لم جاک ہوئی، سنگا پور کی وزارت تجارت اور صنعت کے سیکنڈ پرماننٹ سکریٹری جناب لی چوان ٹیک ، ایم آئی ٹی آئی ملیشیا کے سکریٹری جنرل جناب داتو لوکمان حاکم بن علی اور ویتنام چیمبرس آف کامرس اینڈ انڈسٹری کے وائس چیئرمین اس فورم کے اجلاس سے خطاب کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-1108
(Visitor Counter : 53
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک218.75 کروڑ  ٹیکے لگائے جاچکے ہیں
پچھلے 24 گھنٹے میں6,90,194 ٹیکے لگائے گئے
سردست بھارت میں37,444مریض زیر علاج ہیں
زیر علاج مریضوں کی شرح فی الحال0.08 فیصد ہے
شفایابی کی شرح فی الحال98.73 فیصد ہے
گذشتہ 24 گھنٹوں کے دوران4,206مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد4,40,28,370
ہوگئی ہے
گزشتہ 24 گھنٹے میں3,375نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک89.56کروڑ ٹیسٹ کئے جاچکے ہیں؛ گذشتہ 24 گھنٹوں میں2,64,127 ٹیسٹ کئے گئے